Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 2 Pv 290/13/2202	Galanta, 28.6.2013
EEČ : 2-17-199-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Galanta
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
ako otec maloletých detíJXXXXX nar. XXXXX, XXXXX, nar. XXXXX a XXXXX, nar. XXXXX, bytom u matky XXXXX, XXXXX hoci mu zo Zákona o rodine vyplýva vyživovacia povinnosť a na túto bol zaviazaný rozsudkom Okresného súdu v Galante sp.zn. XXXXX zo dňa 19.09.2012, ktorý nadobudol právoplatnosť dňa 03.10.2012, prispievať sumou 100,- € na dcéry XXXXX a XXXXX mesačne a sumou 60,- € na dcéru XXXXX mesačne, vždy do 15 – teho dňa toho ktorého mesiaca vopred k rukám matky detí, avšak od 01.01.2013 si túto svoju povinnosť v XXXXX a všade tam, kde sa zdržiaval neplnil a takto mu vznikol dlh na výživnom vo výške 1.300,- €,

lebo zanikla trestnosť činu

Odôvodnenie:
Uznesením vyšetrovateľa Okresného riaditeľstva PZ XXXXX, Odbor kriminálnej polície XXXXX ČVS:ORP-XXXXX zo dňa 07.06.2013 bolo podľa § 206  odsek 1Trestného poriadku vznesené obvinenie XXXXX prečin zanedbania povinnej výživy podľa § 207 ods.1, odsek 3 písmeno b) Trestného zákona s poukazom na § 138 písm. j) Trestného zákona na tom skutkovom základe ako je uvedené vo výrokovej časti tohto uznesenia.
	Obvinenie bolo vznesené na základe trestného oznámenia XXXXX z27.04.2013, rozsudku Okresného súdu Galanta sp.zn. XXXXX zo dňa 16.09.2012 právoplatného dňa 03.10.2012, rodných listov detí, potvrdení o návšteve školy a ďalších zadovážených listinných dôkazov.
	
Počas vyšetrovania, z výsluchu obvineného XXXXX zo dňa 20.06.2013 vyplýva, že si svoju vyživovaciu povinnosť splnil tak, že v mesiaci máj 2013 bývalej manželke XXXXX uhradil najprv 800,- € a dňa 10.06.2013 jej dal v hotovosti 500,- €. Zároveň potvrdil, že si svoju vyživovaciu povinnosť za obdobie od 01.01.2013 až do mesiaca máj 2013 neplnil, nakoľko v tomto období nemal takmer žiadny príjem, keďže je živnostník a nemal prácu.

Z výsluchu poškodenej XXXXX zo dňa 20.06.2013 vyplýva, že počas obdobia neplnenia si vyživovacej povinnosti zo strany obvineného XXXXX núdzou netrpeli, nakoľko žije s rodičmi v Nedede a naviac, obvinený XXXXX deti pravidelne navštevuje.

	Podľa ustanovenia § 86 písm. a) Trestného zákona /účinnej ľútosti/, trestnosť zanedbania povinnej výživy (§ 207) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Bolo preukázané, že výživné za dlhované obdobie od mesiaca január 2013 do mesiaca máj 2013 bolo v plnej výške, teda v sume 1.300,- € zaplatené.
	
	Pretože trestnosť činu s poukazom na ustanovenie § 86 písm. a) Trestného zákona o účinnej ľútosti zanikla, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Lívia Poluchová
prokurátorka